title: Sklep Evropskega parlamenta z dne 5. maja 2010 o razrešnici glede izvrševanja proračuna Eurojusta za proračunsko leto 2008

text:
               25.9.2010

               SL

               Uradni list Evropske unije

               L 252/202

         SKLEP EVROPSKEGA PARLAMENTA
   z dne 5. maja 2010
   o razrešnici glede izvrševanja proračuna Eurojusta za proračunsko leto 2008
   (2010/544/EU)
   EVROPSKI PARLAMENT,
   ob upoštevanju končnih letnih računovodskih izkazov Eurojusta za proračunsko leto 2008,
   ob upoštevanju poročila Računskega sodišča o letnih računovodskih izkazih Eurojusta za proračunsko leto 2008, skupaj z odgovori Eurojusta (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (3), zlasti člena 36,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0093/2010),

               1.

               podeli razrešnico upravnemu direktorju Eurojusta glede izvrševanja proračuna Eurojusta za proračunsko leto 2008;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje upravnemu direktorju Eurojusta, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 131.

      (2)  UL L 248, 16.9.2002, str. 1.

      (3)  UL L 63, 6.3.2002, str. 1.

      (4)  UL L 357, 31.12.2002, str. 72.
    ---documentbreak---

               25.9.2010

               SL

               Uradni list Evropske unije

               L 252/203

         RESOLUCIJA EVROPSKEGA PARLAMENTA
   z dne 5. maja 2010
   s pripombami, ki so del sklepa o razrešnici glede izvrševanja proračuna Eurojusta za proračunsko leto 2008
   EVROPSKI PARLAMENT,
   ob upoštevanju končnih letnih računovodskih izkazov Eurojusta za proračunsko leto 2008,
   ob upoštevanju poročila Računskega sodišča o letnih računovodskih izkazih Eurojusta za proračunsko leto 2008, skupaj z odgovori Eurojusta (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (3), zlasti člena 36,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0093/2010),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2008 ter o zakonitosti in pravilnosti z njimi povezanih transakcij,

               B.

               ker je Parlament dne 23. aprila 2009 upravnemu direktorju Eurojusta podelil razrešnico glede izvrševanja proračuna Eurojusta za proračunsko leto 2007 (5), in v resoluciji, ki spremlja sklep Parlamenta o razrešnici, med drugim navaja, da:

                           —

                           je seznanjen z ugotovitvijo Računskega sodišča, da je bilo v letu 2007 dodeljenih 18 000 000 EUR, od katerih pa je bilo prenesenih 5 200 000 EUR,

                           —

                           obžaluje, da je Računsko sodišče pri postopkih javnih naročil še vedno našlo pomanjkljivosti, tako kot v zadnjih dve letih,

                           —

                           je zaskrbljen zaradi ugotovitve Računskega sodišča, da Eurojustu ni uspelo zaposliti 60 delavcev, potrebnih za izpolnitev kadrovskega načrta iz leta 2007, in da je bilo konec leta 2007 zapolnjenih le 95 delovnih mest;

               1.

               z zadovoljstvom ugotavlja, da je Računsko sodišče pridobilo razumno zagotovilo, da so letni računovodski izkazi urada Eurojust za proračunsko leto, ki se je končalo 31. decembra 2008, z vseh pomembnih vidikov zanesljivi in da so z njimi povezane transakcije kot celota zakonite in pravilne;

      Uspešnost

               2.

               poudarja, da presojo uspešnosti Eurojusta otežuje pomanjkanje kazalnikov, pomanjkljivosti pri meritvah zadovoljstva uporabnikov in pomanjkanje usklajevanja med proračunom in delovnim programom;

               3.

               je zadovoljen s sklenitvijo praktičnih ureditev o sodelovanju med Eurojustom in Evropskim uradom za boj proti goljufijam (6) z dne 24. septembra 2008;

               4.

               ugotavlja, da bi morala v prihodnjih letih razrešnica za izvrševanje proračuna urada temeljiti tudi na uspešnosti poslovanja urada med letom;

      Prenos odobrenih proračunskih sredstev

               5.

               je seznanjen z ugotovitvijo Računskega sodišča, na podlagi katere je v letu 2008 Eurojust imel še eno težavo zaradi prenosa sredstev, čeprav je bila stopnja prenosa precej nižja kot v letu 2007 (s 25 % prenesenih sredstev v letu 2007 na 13 % končnih odobrenih proračunskih sredstev); vendar z zaskrbljenostjo ugotavlja, da je bila stopnja razveljavljenih odobrenih proračunskih sredstev, prenesenih iz prejšnjega proračunskega leta, visoka, saj je znašala 1 000 000 EUR (oziroma 25 % prenesenih odobrenih proračunskih sredstev), takšno stanje pa ni v skladu z načelom enoletnosti; zato poziva Eurojust, da sprejme ukrepe za preprečevanje ponovitve takšnega stanja v prihodnje in o njih obvesti organ za razrešnico;

               6.

               je seznanjen s tem, da je Eurojust v letu 2008 vknjižil prihodke iz obresti v višini 191 390,56 EUR; glede na letne računovodske izkaze in višino obresti sklepa, da ima Eurojust vseskozi visok gotovinski saldo; je seznanjen s tem, da je gotovinski saldo Eurojusta 31. decembra 2008 znašal 4 612 878,47 EUR; poziva Komisijo, naj preveri, s katerimi razpoložljivimi možnostmi bi bilo mogoče povsem uveljaviti na potrebah temelječe upravljanje denarnih sredstev v skladu s členom 15(5) Uredbe (ES, Euratom) št. 2343/2002 in katere spremembe zasnove so potrebne, da bi gotovinski saldo Eurojusta trajno ohranjali na kolikor mogoče nizki ravni;

      Pomanjkljivosti v postopkih oddaje javnih naročil

               7.

               obžaluje, da je Računsko sodišče pri postopkih oddaje javnih naročil ponovno našlo pomanjkljivosti, tako kot v zadnjih treh letih; zlasti je zaskrbljen zaradi ugotovitve Računskega sodišča, na podlagi katere v letu 2008 tržna vrednost javnih naročil v večini primerov ni bila ocenjena pred začetkom postopka in dodatno zaradi ponavljajočih se resnih pomanjkljivosti na ravni spremljanja pogodb in načrtovanja javnih naročil; poudarja, da takšno stanje povzroča resne dvome o sposobnosti sodelovanja različnih služb Eurojusta, da se ustrezno povežejo, in kaže na pomanjkanje usmerjanja in kontrole s strani odredbodajalca;

               8.

               je seznanjen z odgovorom Eurojusta, ki se zavezuje k izvajanju akcijskega načrta za odpravljanje pomanjkljivosti, ki jih je ugotovilo Računsko sodišče; zato zahteva, da Eurojust obvešča organ za razrešnico o rezultatih teh ukrepov;

      Človeški viri

               9.

               je zaskrbljen, saj je Računsko sodišče ponovno ugotovilo pomanjkljivosti v načrtovanju in izvajanju postopkov zaposlovanja; zlasti ugotavlja še vedno visoko stopnjo nezasedenih delovnih mest (26 %), ki je sicer nižja kot v letu 2007 (33 %);

               10.

               se strinja z Računskim sodiščem, da Eurojust ni spoštoval načela specifikacije, saj je bil iz odobrenih proračunskih sredstev za plače začasnih in pogodbenih uslužbencev prenesen znesek v višini 1 800 000 EUR, in sicer večinoma za povečanje (za 238 %) odobrenih proračunskih sredstev za zaposlene prek agencij za zaposlovanje;

               11.

               je seznanjen z odgovorom Eurojusta glede kritik Računskega sodišča, ki se nanašajo na postopke zaposlovanja osebja; zlasti zahteva, da Eurojust obvešča organ za razrešnico o novem postopku zaposlovanja, ki je bil uveden leta 2009 in ki bi moral, od sedaj naprej, zagotoviti preglednost in nediskriminacijski značaj obravnavanja zunanjih in notranjih kandidatov;

      Notranja revizija

               12.

               je zaskrbljen, saj nobeno od 26 priporočil službe za notranjo revizijo še ni bilo izvedeno; ugotavlja, da so bila štiri ocenjena kot „kritična“ in 12 kot zelo „pomembna“; zato poziva Eurojust, da nemudoma izvede naslednja priporočila glede upravljanja človeških virov: priprava kratkoročnega načrta za zapolnitev trenutnih nezasedenih mest; ponovna določitev vzpostavitve kadrovske službe; zmanjšanje števila začasnih uslužbencev; izboljšanje postopkov zaposlovanja; sprejetje izvedbenih predpisov za poklicno napredovanje; zagotavljanje neodvisnosti članov izborne komisije; in zagotavljanje pravilnega izvajanje postopkov za oddajo javnih naročil;

               13.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 5. maja 2010 (7) o uspešnosti, finančnem poslovodenju in nadzoru agencij.

      (1)  UL C 304, 15.12.2009, str. 131.

      (2)  UL L 248, 16.9.2002, str. 1.

      (3)  UL L 63, 6.3.2002, str. 1.

      (4)  UL L 357, 31.12.2002, str. 72.

      (5)  UL L 255, 26.9.2009, str. 112.

      (6)  UL C 314, 9.12.2008, str. 4.

      (7)  Sprejeta besedila, P7_TA(2010)0139 (glej stran 241 tega Uradnega lista).


title: Sklep Evropskega parlamenta z dne 5. maja 2010 o razrešnici glede izvrševanja proračuna Evropske agencije za varnost hrane za proračunsko leto 2008

text:
               25.9.2010

               SL

               Uradni list Evropske unije

               L 252/155

         SKLEP EVROPSKEGA PARLAMENTA
   z dne 5. maja 2010
   o razrešnici glede izvrševanja proračuna Evropske agencije za varnost hrane za proračunsko leto 2008
   (2010/524/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za varnost hrane za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2008, skupaj z odgovori agencije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe (ES) št. 178/2002 Evropskega parlamenta in Sveta o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (3), zlasti člena 44,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0086/2010),

               1.

               podeli razrešnico izvršnemu direktorju Evropske agencije za varnost hrane glede izvrševanja proračuna agencije za proračunsko leto 2008;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 95.

      (2)  UL L 248, 16.9.2002, str. 1.

      (3)  UL L 31, 1.2.2002, str. 1.

      (4)  UL L 357, 31.12.2002, str. 72.
    ---documentbreak---

               25.9.2010

               SL

               Uradni list Evropske unije

               L 252/156

         RESOLUCIJA EVROPSKEGA PARLAMENTA
   z dne 5. maja 2010
   s pripombami, ki so del sklepa o razrešnici glede izvrševanja proračuna Evropske agencije za varnost hrane za proračunsko leto 2008
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za varnost hrane za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2008, skupaj z odgovori agencije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe (ES) št. 178/2002 Evropskega parlamenta in Sveta o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (3), zlasti člena 44,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0086/2010),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2008 ter o zakonitosti in pravilnosti z njimi povezanih transakcij,

               B.

               ker je Parlament 23. aprila 2009 izvršnemu direktorju Evropske agencije za varnost hrane podelil razrešnico glede izvrševanja proračuna agencije za proračunsko leto 2007 (5) in v resoluciji, ki spremlja sklep o razrešnici, med drugim navedel, da:

                           —

                           je bilo iz leta 2007 prenesenih odobritev za 8 600 000 EUR (to pomeni 17 % proračuna za leto 2007) ter da je bilo razveljavljenih 4 800 000 EUR letnih proračunskih sredstev,

                           —

                           sta bila vzroka premajhne porabe plačil v letu 2007 predvsem zapoznelo sprejetje in izvajanje letnega programa dela za donacije za leto 2007 in prenesena odobrena proračunska sredstva 7 900 000 EUR iz prejšnjega leta (2006), od katerih je bilo 4 500 000 EUR iz naslova operativnih dejavnosti;

      Uspešnost, upravljanje proračuna in finančno poslovodenje

               1.

               poudarja vlogo agencije pri nudenju neodvisnega znanstvenega svetovanja glede vseh zadev, ki imajo neposreden ali posreden vpliv na varnost hrane, vključno z zdravjem in dobrim počutjem živali ter varstvom rastlin, kot tudi potrebo po primernem sporočanju znanstvenega svetovanja;

               2.

               ugotavlja, da je agencija v letu 2008, ki je šesto leto njenega delovanja, stalno izboljševala svojo uspešnost; ugotavlja, da kazalniki rezultatov dobro odražajo to izboljšanje: 57-odstotno povečanje znanstvenih mnenj in študij v primerjavi z letom 2007, od tega izboljšanje metodologij za ocenjevanje tveganj in usklajevanje znanstvenih omrežij (na primer: dokumenti z navodili in poročila o zbiranju podatkov), pogostejše posredovanje znanstvenih nasvetov in omogočanje dialoga z zainteresiranimi stranmi (na primer: večja medijska pokritost v člankih in prispevkih avdiovizualnih novic, več sporočil za javnost in 21-odstotno povečanje števila naročnikov biltena „EFSA Highlights“ v primerjavi z letom 2007); ugotavlja, da se je to povečanje rezultatov izravnalo s povečanjem (27 %) človeških virov v primerjavi z letom 2007; ugotavlja, da se je to povečanje rezultatov izravnalo s povečanjem (27 %) človeških virov v primerjavi z letom 2007;

               3.

               ugotavlja, da je agencija v letu 2008 dosegla visoko stopnjo izvrševanja proračuna tako za obveznosti kot za plačila, in sicer 97 % in 95 %; poudarja, da se je v primerjavi s preteklim letom proračun povečal za 9 000 000 EUR;

               4.

               vendar ugotavlja, da Sodišče že tretje leto zapored poudarja prenos proračunskih sredstev v naslednje leto (23 % odobrenih proračunskih sredstev iz proračuna za leto 2008 je bilo prenesenih v proračunsko leto 2009; 16 % sredstev za leto 2007 je bilo prenesenih v proračunsko leto 2008; 20 % sredstev za leto 2006 je bilo prenesenih v proračunsko leto 2007); poudarja, da je v proračunskem letu 2008 takšen položaj nastal zaradi zamud pri izvajanju ali začetku dejavnosti na naslednjih področjih: razvoj programske opreme, znanstveno sodelovanje z zunanjimi strokovnjaki, donacije za študije ter projekte v zvezi z zbiranjem podatkov; spodbuja agencijo, naj izboljša svoje upravljanje proračuna, da se zmanjšajo tako visoki prenosi;

               5.

               ravno tako ugotavlja, da Računsko sodišče že drugo leto zapored poudarja, da je bilo treba razveljaviti obveznosti za operativne dejavnosti, prenesene iz prejšnjega leta (37 % obveznosti za operativne dejavnosti, prenesenih iz leta 2007, in 26 % obveznosti za operativne dejavnosti, prenesenih iz leta 2006); poudarja, da je bil v proračunskem letu 2008 vzrok takšnega stanja predvsem v občutnih zamudah pri izvajanju sporazumov o donacijah iz leta 2007 med proračunskim letom 2008;

               6.

               zato je zaskrbljen, saj je takšno stanje v nasprotju z načelom enoletnosti in kaže na pomanjkljivosti pri načrtovanju, kontroli določenih pogodbenih rokov in proračunu agencije;

               7.

               pozdravlja, da je agencija v svojem programu dela za leto 2008 navedla prednostne cilje in kazalnike uspešnosti za vse svoje glavne načrtovane dejavnosti; vendar spodbuja agencijo, da se izboljša pri opredeljevanju ciljev SMART in kazalnikov RACER, da bi spodbudili doseganje rezultatov in omogočili dejansko spremljanje uspešnosti; meni, da je pozitivno, da je agencija uvedla postopek ocenjevanja tveganj, s čimer bi se v letu 2009 spremljanje znanstvenih in administrativnih dejavnosti agencije moralo okrepiti in omogočiti tesnejši nadzor nad njimi;

               8.

               poudarja, da je potrebno, da agencija v prihodnosti v svojih postopkih v zvezi s sporazumi o donacijah bolj upošteva oceno zapletenosti storitve, da bi bolje določila časovni okvir za pripravo razpisov; med drugim ugotavlja, da bi agencija morala bolje nadzorovati dejansko spoštovanje pogodbenih rokov, določenih v sporazumih o donacijah;

               9.

               meni, da je pozitivno, da je agencija v proračun za leto 2009 uvedla diferencirana sredstva, namenjena donacijam, da bi se izognili razveljavitvam v prihodnjih proračunskih letih;

               10.

               je seznanjen s tem, da je agencija v letu 2008 vknjižila prihodke iz obresti v višini 485 651,33 EUR; glede na letne računovodske izkaze in višino obresti sklepa, da ima agencija vseskozi izjemno visok gotovinski saldo; je seznanjen s tem, da je gotovinski saldo agencije 31. decembra 2008 znašal 19 990 492,26 EUR; poziva Komisijo, naj preveri, s katerimi razpoložljivimi možnostmi bi bilo mogoče povsem uveljaviti na potrebah temelječe upravljanje denarnih sredstev v skladu s členom 15(5) Uredbe (ES, Euratom) št. 2343/2002 in katere spremembe zasnove so potrebne, da bi gotovinski saldo agencije trajno ohranjali na kolikor mogoče nizki ravni;

      Notranja revizija

               11.

               meni, da revizijski odbor, ki ga je leta 2006 oblikovala agencija, igra pomembno vlogo pri pomoči upravnemu odboru, saj zagotavlja, da delo službe Komisije za notranjo revizijo in oddelka za notranjo revizijo agencije poteka pravilno in da ga upravni odbor in izvršni direktor upoštevata; zato meni, da ta revizijski odbor v agenciji lahko služi kot primer za druge agencije;

               12.

               ugotavlja, da je bilo izvedenih 20 od 25 priporočil, ki sta jih oblikovala notranja revizijska služba in odbor za revizijo (80 %); vendar poziva agencijo, da zagotovi Parlamentu dodatne informacije o njihovem pomenu in sprejetih ukrepih za njihovo izvajanje;

      Človeški viri

               13.

               ugotavlja, da je agencija uspela zapolniti 318 od 335 delovnih mest, predvidenih v kadrovskem načrtu (kar predstavlja zaposlitev 45 začasnih uslužbencev v primerjavi z letom 2007), potem, ko je imela težave pri zaposlovanju visoko usposobljenega znanstvenega osebja v Parmi; ugotavlja, da je bilo dodatno zaposlenih 40 podpornih uslužbencev (pomožno in pogodbeno osebje ter napoteni nacionalni strokovnjaki), ki naj bi pomagali agenciji pri izvajanju svojih nalog;

               14.

               pozdravlja, da v sedanjem poročilu Računskega sodišča niso omenjene pomanjkljivosti pri postopkih zaposlovanja;

               15.

               poziva agencijo, naj zagotovi, da bodo vsi nekdanji uradniki v skladu s členom 16 Kadrovskih predpisov za uradnike Evropskih skupnosti obvestili agencijo, ko bodo zasedli novo delovno mesto zunaj institucij; če bi utegnile takšne dejavnosti priti v navzkrižje z zakonitimi interesi institucij, mora agencija sprejeti ustrezne ukrepe;

               16.

               je seznanjen z drugo anketo o osebju, ki se je začela oktobra 2008, za oceno delovnega okolja agencije; je zadovoljen, da se je raven udeležbe od 44 % v letu 2007 povečala na 55 % v letu 2008; spodbuja odbor uslužbencev, naj redno izvaja takšne ankete in poveča raven udeležbe, ter pričakuje, da bo vodstvo agencije rezultate iz raziskave vključilo v svoje upravljanje s kadri in vsakodnevno delo;

      Vloga koordinatorja mreže agencij

               17.

               čestita izvršnemu direktorju agencije, da je od 1. marca do 31. decembra 2009 zelo učinkovito izvajal funkcije koordinatorja mreže agencij;

               18.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 5. maja 2010 (6) o uspešnosti, finančnem poslovodenju in nadzoru agencij.

      (1)  UL C 304, 15.12.2009, str. 95.

      (2)  UL L 248, 16.9.2002, str. 1.

      (3)  UL L 31, 1.2.2002, str. 1.

      (4)  UL L 357, 31.12.2002, str. 72.

      (5)  UL L 255, 26.9.2009, str. 185.

      (6)  Sprejeta besedila, P7_TA(2010)0139 (glej stran 241 tega Uradnega lista).


title: Sklep Sveta z dne 8. marca 2001 o odobritvi Komisiji, da sklene Sporazum o sodelovanju na področju raziskav in razvoja energije jedrske fuzije med Evropsko skupnostjo za atomsko energijo, ki jo zastopa Evropska komisija, in Oddelkom za energijo Združenih držav Amerike

text:
Pomembno pravno obvestilo

|

32001D0411

Uradni list L 148 , 01/06/2001 str. 0078 - 0078

		Sklep Svetaz dne 8. marca 2001o odobritvi Komisiji, da sklene Sporazum o sodelovanju na področju raziskav in razvoja energije jedrske fuzije med Evropsko skupnostjo za atomsko energijo, ki jo zastopa Evropska komisija, in Oddelkom za energijo Združenih držav Amerike(2001/411/Euratom)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,ob upoštevanju predloga Komisije,ob upoštevanju naslednjega:(1) Sporazum o sodelovanju na področju miroljubne uporabe jedrske energije med Evropsko skupnostjo za atomsko energijo in Združenimi državami Amerike, podpisan v Bruslju 7. novembra 1995 in 29. marca 1996 [1], predvideva sodelovanje na področju jedrskih raziskav in razvoja, vključno z raziskavami nadzorovane termonuklearne fuzije.(2) Komisija je v skladu z direktivami Sveta z dne 10. aprila 2000 zaključila pogajanja o Sporazumu o sodelovanju na področju raziskav in razvoja energije jedrske fuzije med Evropsko skupnostjo za atomsko energijo, ki jo zastopa Evropska komisija, in Oddelkom za energijo Združenih držav Amerike.(3) Sklenitev Sporazuma s strani Komisije je treba odobriti –SKLENIL:Edini členS tem se odobri sklenitev Sporazuma o sodelovanju na področju raziskav in razvoja energije jedrske fuzije med Evropsko skupnostjo za atomsko energijo, ki jo zastopa Evropska komisija, in Oddelkom za energijo Združenih držav Amerike, ki ga je sklenila Komisija v imenu Skupnosti.Besedilo Sporazuma je priloženo temu sklepu [2].V Bruslju, 8. marca 2001Za SvetPredsednikK. Larsson[1] UL L 120, 20.5.1996, str. 1.[2] UL L 148, 1.6.2001, str. 80.--------------------------------------------------


title: 2012/602/EU: Sklep Evropskega parlamenta z dne 10. maja 2012 o razrešnici glede izvrševanja proračuna Agencije za evropski GNSS za proračunsko leto 2010

text:
               17.10.2012

               SL

               Uradni list Evropske unije

               L 286/298

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Agencije za evropski GNSS za proračunsko leto 2010
   (2012/602/EU)
   EVROPSKI PARLAMENT,

               —

               ob upoštevanju letnih računovodskih izkazov Agencije za evropski GNSS za proračunsko leto 2010,

               —

               ob upoštevanju poročila Računskega sodišča o končnih letnih računovodskih izkazih Agencije za evropski GNSS za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju Pogodbe o delovanju Evropske unije, zlasti člena 319,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe (EU) št. 912/2010 Evropskega parlamenta in Sveta z dne 22. septembra 2010 o Agenciji za evropski GNSS (3), zlasti člena 14,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0127/2012),

               1.

               podeli razrešnico izvršnemu direktorju Agencije za evropski GNSS glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Agencije za evropski GNSS, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 112.

      (2)  UL L 248, 16.9.2002, str. 1.

      (3)  UL L 276, 20.10.2010, str. 11.

      (4)  UL L 357, 31.12.2002, str. 72.
   PRILOGA

      PRIPOROČILA EVROPSKEGA PARLAMENTA IZ PREJŠNJIH LET

               Agencija za evropski GNSS

               2006

               2007

               2008

               2009

               Upravljanje proračuna in finančno poslovodenje

                           —

                           Pomanjkljivosti v delovanju upravljavskih in kontrolnih sistemov: v 12 primerih uradnik, ki je sprožil transakcijo, ni imel pooblastila, in ni bil upoštevan ustrezen finančni krog

                           —

                           Nejasnosti v zvezi s sredstvi projektov Galileo in EGNOS

                           —

                           Slabosti v upravljanju proračuna: ni jasne povezave med delovnim programom in proračunom nadzornega organa, prerazporeditve niso ne ustrezno utemeljene ne dokumentirane, vedno znova se pojavljajo zamude pri knjiženju nalogov za izterjavo v proračunskem računovodstvu in predstavitev izvrševanja proračuna je nedosledna

                           —

                           Kljub dejanskemu zmanjšanju proračuna za 50 % je bila na področju poslovanja stopnja porabe odobritev za prevzem obveznosti in odobritev plačil nizka: 63 % za obveznosti in 51 % za plačila

                           —

                           Obžaluje, da je Računsko sodišče izdalo mnenje s pridržkom glede zanesljivosti letnih računovodskih izkazov za proračunsko leto 2007 in glede zakonitosti in pravilnosti z njimi povezanih transakcij

                           —

                           Nejasnosti v zvezi s sredstvi projektov Galileo in EGNOS

                           —

                           Slabosti v upravljanju proračuna: pripravljena ni bila nobena ustrezna sprememba proračuna

                           —

                           Obžaluje, da je Računsko sodišče izdalo mnenje s pridržkom glede zanesljivosti letnih računovodskih izkazov za proračunsko leto 2008 in glede zakonitosti in pravilnosti z njimi povezanih transakcij

                           —

                           Nejasnosti v zvezi s sredstvi projektov Galileo in EGNOS

                           —

                           Merila za izključitev za sedmi okvirni program niso bila objavljena in preverjena; organ ni sistematično dokazal, da je preveril, da potencialni upravičenci, ki sodelujejo pri enem od področij, ustrezajo merilom za mala in srednja podjetja

                           —

                           Končni proračun, ki ga je organ objavil 31. marca 2010, ni odražal končnega proračuna za leto 2009, ki ga je odobril upravni odbor, in ni vključeval prihodkov; poziva organ, naj izboljša situacijo in obvesti organ za podelitev razrešnice o spremembi

               Človeški viri

               ni podatkov

               ni podatkov

               ni podatkov

                           —

                           Pomanjkljivosti pri postopkih za izbor uslužbencev

                           —

                           Poudarja, da je treba popraviti pomanjkljivosti, ki kršijo načelo enake obravnave pri uporabi merila o izpolnjevanju pogojev v postopkih zaposlovanja, ki so odprti tako za notranje kot za zunanje kandidate

               Notranja revizija

               ni podatkov

               ni podatkov

               Poziva agencijo, naj uresniči zadnji dve priporočili službe za notranjo revizijo iz leta 2007: to sta priporočili v zvezi z občutljivimi delovnimi mesti in opisom delovnih mest

               Ugotavlja, da se dve pomembni priporočili Službe za notranjo revizijo, ki ju je treba še izvesti, nanašata na občutljiva delovna mesta in opise delovnih mest

          ---documentbreak---

               17.10.2012

               SL

               Uradni list Evropske unije

               L 286/299

         RESOLUCIJA EVROPSKEGA PARLAMENTA
   z dne 10. maja 2012
   s pripombami, ki so del sklepa o razrešnici glede izvrševanja proračuna Agencije za evropski GNSS za proračunsko leto 2010
   EVROPSKI PARLAMENT,

               —

               ob upoštevanju letnih računovodskih izkazov Agencije za evropski GNSS za proračunsko leto 2010,

               —

               ob upoštevanju poročila Računskega sodišča o končnih letnih računovodskih izkazih Agencije za evropski GNSS za proračunsko leto 2010 z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju Pogodbe o delovanju Evropske unije, zlasti člena 319,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe (EU) št. 912/2010 Evropskega parlamenta in Sveta z dne 22. septembra 2010 o Agenciji za evropski GNSS (3), zlasti člena 14,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (4) o finančni uredbi, ki se uporablja za splošni proračun Evropskih skupnosti, zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0127/2012),

               A.

               ker je Agencija za evropski GNSS (agencija) postala finančno neodvisna leta 2006;

               B.

               ker je Računsko sodišče izjavilo, da se ni moglo izreči glede računovodskih izkazov agencije za proračunsko leto 2007, ter opozorilo, da je v letu 2007 potekal pregled celotne strukture projekta Galileo in da so bili računovodski izkazi nadzornega organa pripravljeni v nejasnih pravnih okoliščinah;

               C.

               ker je Računsko sodišče izdalo mnenje s pridržkom glede zanesljivosti letnih računovodskih izkazov agencije za proračunsko leto 2008 ter zakonitosti in pravilnosti z njimi povezanih transakcij;

               D.

               ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov agencije za proračunsko leto 2009 ter o zakonitosti in pravilnosti z njimi povezanih transakcij;

               E.

               ker je Računsko sodišče v svojem poročilu o letnih računovodskih izkazih agencije za proračunsko leto 2010 svoje mnenje utemeljilo ob upoštevanju zanesljivosti letnih računovodskih izkazov za leto 2010;

               F.

               ker je Parlament 10. maja 2011 izvršnemu direktorju agencije podelil razrešnico glede izvrševanja proračuna agencije za proračunsko leto 2009 (5) in v resoluciji, ki spremlja sklep Parlamenta o razrešnici, med drugim:

                           —

                           pozval agencijo, naj odpravi pomanjkljivosti v končnem proračunu, ki ga je agencija objavila 31. marca 2010, saj slednji ni odražal končnega proračuna za proračunsko leto 2009, ki ga je odobril upravni svet, in ni vseboval prihodkov,

                           —

                           pozval agencijo, naj odpravi pomanjkljivosti v postopkih izbora uslužbencev, v katerih se krši načelo enakega obravnavanja pri uporabi merila o izpolnjevanju pogojev v postopkih zaposlovanja, ki so odprti tako za notranje kot za zunanje kandidate,

                           —

                           pozval agencijo, naj popravi merila za izključitev za sedmi raziskovalni okvirni program (OP7), ki niso bila objavljena in preverjena,

                           —

                           ugotovil, da organ za podelitev razrešnice ni sistematično dokazal, da je preveril spoštovanje meril izpolnjevanja pogojev v zvezi z malimi in srednjimi podjetji za potencialne upravičence, ki sodelujejo pri nekaterih od področij;

               G.

               ker je agencija leta 2011 sprejela ukrepe, ki jih je zahteval Parlament, da se zagotovijo preglednost, enakopravna obravnava in učinkovitost v postopkih za izbor uslužbencev;

               H.

               ker je proračun agencije za proračunsko leto 2010 znašal 15 900 000 EUR, kar je 64,19-odstotno zmanjšanje v primerjavi z letom 2009, ko je znašal 44 400 000 EUR, ker je agencija sporočila, da je prispevek Unije k njenemu proračunu za leto 2010 znašal 8 690 000 EUR;

      Zanesljivost računovodskih izkazov

               1.

               ugotavlja, da je agencija v skladu z računovodsko prakso programa Galileo v letu 2010 kot odhodke za raziskave knjižila sestavne dele v znesku 4 400 000 EUR in sicer satelitske magnetne ustvarjalce navora, satelitske pogonske potisnike, posode za gorivo satelita (validacija v orbiti) in rubidijeve atomske ure za uporabo na tleh (polna operativna zmogljivost);

               2.

               je seznanjen, da so bila ta sredstva knjižena kot odhodki za raziskave namesto kot sredstva, ki jih bo agencija prenesla na Komisijo; poudarja, da je ta računovodska praksa v skladu z zahtevami Unije o računovodski obravnavi sestavnih delov za program Galileo;

               3.

               ugotavlja, da je agencija v poročilu, poslanemu Parlamentu 28. februarja 2012, pojasnila, zakaj so bili ti sestavni deli v njenih računovodskih izkazih obravnavani na zgoraj navedeni način;

               4.

               je seznanjen z odgovorom agencije Računskemu sodišču v zvezi s tem ter potrjuje, da je agencija utemeljila, zakaj ni te opreme v svojih računovodskih izkazih knjižila kot sredstev, z naslednjimi razlogi:

                           —

                           cilj faze validacije v orbiti (IOV)/popolne operativne zmogljivosti (FOC) je bil oceniti tehnično izvedljivost sistema, ki ni bil validiran v letu 2010, glede na to, da namerava Komisija, ki upravlja in je zadolžena za program Galileo, izvesti validacijo kasneje,

                           —

                           agencija v skladu z dogovorom z Matimop nikoli ni nameravala kupiti te opreme niti ta nikoli ni bila in ne bo pod nadzorom agencije; to je eden glavnih pogojev za pripoznanje sredstva v skladu z računovodskimi standardi Unije,

                           —

                           z računovodskega vidika ne bi bilo preudarno knjižiti sredstev, ki so brez ekonomskih koristi/vrednosti za agencijo,

                           —

                           na osnovi navedenega in v skladu z dosledno računovodsko prakso Komisije v takšnih primerih je bil strošek opreme knjižen kot izdatek za raziskave v letu 2010;

               5.

               potrjuje tudi opažanja Računskega sodišča, da je bila decembra 2009 po začetku veljavnosti Uredbe (ES) št. 683/2008 Evropskega parlamenta in Sveta z dne 9. julija 2008 o nadaljevanju izvajanja evropskih satelitskih navigacijskih programov (EGNOS in Galileo) (6), večina dejavnosti in sredstev, povezanih s programoma EGNOS in Galileo, prenesena na Komisijo, vendar 31. decembra 2010 še vedno ni bil določen status 2 000 000 EUR, ki jih je imela Agencija za tehnično podporo Evropske vesoljske agencije; na podlagi podatkov agencije ugotavlja, da je bil prenos 2 000 000 EUR zaključen 3. oktobra 2011;

      Upravljanje proračuna in finančno poslovodenje

               6.

               na podlagi podatkov agencije ugotavlja, da je končni prispevek Unije agenciji v letu 2010 znašal 8 690 000 EUR in da je v tem znesku zajet prvotni proračun 5 135 000 EUR, dopolnjen s povračilom presežka v višini 2 755 000 EUR, ter dodatnih 800 000 EUR sredstev za plačila, namenjenih okrepitvi naslova III (odhodki iz poslovanja);

               7.

               ugotavlja na podlagi poročila o upravljanju proračuna in finančnem poslovodenju, da je upravni odbor vložil eno spremembo proračuna agencije za proračunsko leto 2010; ugotavlja, da je predlog spremembe proračuna odražal odločitev DG ENTR, da poveča odobritve plačil agencije v proračunski vrstici 3 1 0 0 „Izdatki za študije“ za 800 000 EUR ter tako ohrani plačilno sposobnost za obveznosti, prenesene iz predhodnih let, in obveznosti, sprejete v letu 2010;

               8.

               ugotavlja na podlagi poročila o proračunskem upravljanju in finančnem poslovodenju, da je izvrševanje proračuna agencije doseglo 97 % pri odhodkih, ki jih je financirala Unija kot subvencije za poslovanje, in 89 % pri operativnih dejavnostih, financiranih z namenskimi prejemki; zlasti ugotavlja, da je bila stopnja izvrševanja proračuna agencije:

                           —

                           96 % pri obveznostih in 89 % pri plačilih v naslovu I (Odhodki za osebje),

                           —

                           99 % pri obveznostih in 78 % pri plačilih v naslovu II (Upravni odhodki),

                           —

                           99 % pri obveznostih in 60 % pri plačilih v naslovu III (Odhodki za poslovanje),

                     je zaskrbljen, da je v naslovu III stopnja izvrševanja agencije pri plačilih samo 60 % v primerjavi s 97 % v letu 2009; pozdravlja dejstvo, da je agencija sprejela potrebne ukrepe za odpravo tega stanja, kar je dejansko privedlo do visoke stopnje izvrševanja plačil v letu 2011 (90 % za naslov III in 94 % za proračun kot celoto);

               9.

               ugotavlja na podlagi poročila o proračunskem upravljanju in finančnem poslovodenju, da je notranja prenosa v skupni vrednosti 205 000 EUR odobril izvršni direktor v letu 2010;

               10.

               je seznanjen na podlagi letnega poročila o dejavnostih, da je agencija od Komisije vnaprej prejela finančna sredstva, ki so znašala 2 606 675 EUR in 4 556 158 EUR v skladu s sporazumom o prenosu pooblastil za OP7;

      Postopki donacij

               11.

               poziva agencijo, naj odpravi pomanjkljivosti, ki jih je ugotovilo Računsko sodišče pri postopku vrednotenja v zvezi s postopki dodeljevanja donacij pri drugem razpisu za zbiranje predlogov za Galileo za sedmi okvirni program (Seventh Framework Programme/Galileo/ Second Call) s proračunom v višini 26 000 000 EUR; zlasti se seznanja z opažanji Računskega sodišča, v skladu s katerimi merila za ocenjevanje finančne zmogljivosti vlagateljev predlogov niso bila opredeljena in čeprav se je najvišja stopnja povračila določala na podlagi statusa vlagatelja predloga, agencija tega statusa ni preverjala;

               12.

               poleg tega poziva agencijo, naj izboljša slabosti, ki jih je ugotovilo Računsko sodišče pri dveh sporazumih o donacijah v okviru šestega raziskovalnega programa/tretji razpis; zlasti ugotavlja, da so predloženi zahtevki za povračilo stroškov upravičencem temeljili na standardnih stopnjah, namesto na dejanskih stroških; opozarja agencijo, da to ni v skladu z načelom nepridobitnosti za finančne prispevke Unije in da bi morala agencija nemudoma razrešiti to situacijo;

               13.

               poleg tega je seznanjen z opažanji Računskega sodišča, v skladu s katerimi je pri izvajanju petih revidiranih donacij, povezanih z OP6, prišlo do zamud od enega do treh let, ugotovljena so bila tudi zaporedna povišanja prvotne vrednosti pogodb; ugotavlja, da je agencija utemeljila te zamude z razlago, da se vrhunska tehnološka narava teh dejavnosti stalno spreminja, zato se je agencija odločila, da so bile te spremembe in podaljšanja potrebne in koristne za celoten program Galileo; je seznanjen, da v vsakem primeru agencija potrjuje, da ni nikoli prekoračila meje, določene v proračunu za pogodbe kot celoto;

      Dejavnosti v zvezi z javnimi naročili

               14.

               na podlagi letnega poročila o dejavnostih ugotavlja, da je agencija v letu 2010 izvajala naslednje dejavnosti v zvezi z javnimi naročili:

                           —

                           65 naročil v skupni vrednosti približno 900 000 EUR,

                           —

                           šest postopkov s pogajanji v skupni vrednosti približno 470 000 EUR,

                           —

                           trije odprti postopki v skupni vrednosti približno 9 400 000 EUR;

      Skladnost letnega delovnega programa in letnega poročila o dejavnostih

               15.

               ugotavlja, da letno poročilo agencije o dejavnostih ne odraža nujno njenega letnega delovnega programa; poleg tega ugotavlja, da so cilji letnega delovnega programa opredeljeni bolj ohlapno, kar otežuje ocenjevanje in kontrolo doseženih ciljev; zato poziva agencijo, naj izboljša letni delovni program, da bo lahko organ za podelitev razrešnice lažje ocenil njeno učinkovitost; poudarja, da se je agencija seznanila s priporočili Računskega sodišča in pozdravlja dejstvo, da bo posledično oblika naslednjega letnega delovnega programa v skladu z zahtevami;

      Človeški viri

               16.

               poziva agencijo, naj izboljša izbirne postopke, da se ne ogrozi transparentnosti zaposlovanja; se seznanja z opažanji Računskega sodišča, v skladu s katerimi pri revidiranih postopkih za izbiranje uslužbencev niso bili določeni pragovi, ki bi jih morali kandidati doseči za povabilo na pisne teste in razgovore ali za uvrstitev na seznam ustreznih kandidatov;

               17.

               iz letnega poročila o dejavnostih ugotavlja, da je agencija začela 16 zaposlitvenih postopkov in ob koncu leta 2010 imela 40 uslužbencev;

               18.

               prav tako ugotavlja, da je agencija v svojem letnem delovnem programu navedla, da je predvideno skupno število uslužbencev 42, pri čemer je bilo skupno število zaposlenih na dan 31. decembra 2010 40 (5 več kot leta 2009): 18 operativnih, 14 upravnih in 8 mešanih;

      Notranja revizija

               19.

               na podlagi letnega poročila o dejavnostih ugotavlja, da je agencija zaključila svojo politiko obvladovanja tveganj in vzpostavila register za spremljanje tveganj;

               20.

               poleg tega se seznanja na podlagi letnega poročila o dejavnostih, da ob koncu leta 2010 ni bilo neuresničenih kritičnih priporočil službe za notranjo revizijo, pet priporočil, ki še niso bila uresničena, pa se nanaša na:

                           —

                           razkritje ciljev in kazalnikov uspešnosti v letnem delovnem programu,

                           —

                           potrebo po uradnem imenovanju računovodje s strani upravnega odbora,

                           —

                           zagotovitev ustreznih odločitev o financiranju,

                           —

                           okrepitev ključnih kontrol v upravljanju donacij,

                           —

                           posodobitev finančnih delegacij in redno ocenjevanje pravic uporabnikov ABAC;

               21.

               pozdravlja dejstvo, da je bilo v skladu z letnim pregledom izvajanja priporočil v agenciji, izdanim decembra 2011, pet zgoraj navedenih priporočil izvedenih;

               22.

               opozarja na priporočila iz prejšnjih poročil o razrešnici, navedena v Prilogi k tej resoluciji;

               23.

               sporoča, da so druge ugotovitve, ki spremljajo sklep o razrešnici in so horizontalne narave, zbrane v resoluciji z dne 10. maja 2012 (7) o uspešnosti, finančnem upravljanju in nadzoru agencij.

      (1)  UL C 366, 15.12.2011, str. 112.

      (2)  UL L 248, 16.9.2002, str. 1.

      (3)  UL L 276, 20.10.2010, str. 11.

      (4)  UL L 357, 31.12.2002, str. 72.

      (5)  UL L 250, 27.9.2011, str. 232.

      (6)  UL L 196, 24.7.2008, str. 1.

      (7)  Sprejeta besedila, P7_TA(2012)0164 (glej stran 388 tega Uradnega lista).


Pomembno pravno obvestilo

|

52007BP0117(01)

1. Sklep Evropskega parlamenta z dne 24. aprila 2007 o razrešnici glede izvrševanja proračuna Evropske agencije za okolje za proračunsko leto 2005 (C6-0391/2006 - 2006/2158(DEC))

Uradni list 074 E , 20/03/2008 str. 0208 - 0208

		1.Sklep Evropskega parlamenta z dne 24. aprila 2007 o razrešnici glede izvrševanja proračuna Evropske agencije za okolje za proračunsko leto 2005 (C6-0391/2006 — 2006/2158(DEC))Evropski parlament,- ob upoštevanju zaključnega letnega računa Evropske agencije za okolje za proračunsko leto 2005, [1]- ob upoštevanju Poročila Računskega sodišča o zaključnem letnem računu Evropske agencije za okolje za proračunsko leto 2005 z odgovori agencije, [2]- ob upoštevanju Priporočila Sveta z dne 27. februarja 2007 (5711/2007 — C6-0080/2007),- ob upoštevanju Pogodbe ES, zlasti člena 276 Pogodbe,- ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti, [3] in zlasti člena 185 Uredbe,- ob upoštevanju Uredbe Sveta (EGS) št. 1210/90 z dne 7. maja 1990 o ustanovitvi Evropske agencije za okolje in Evropskega okoljskega informacijskega in opazovalnega omrežja, [4] in zlasti člena 13 Uredbe,- ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002, [5] in zlasti člena 94 Uredbe,- ob upoštevanju člena 71 in njegove priloge V svojega Poslovnika,- ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A6-0103/2007),1. izvršnemu direktorju Evropske agencije za okolje podeli razrešnico glede izvrševanja proračuna agencije za proračunsko leto 2005;2. navaja pripombe v priloženi resoluciji;3. naroči svojemu predsedniku, naj ta sklep in priloženo resolucijo posreduje izvršnemu direktorju Evropske agencije za okolje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).[1] UL C 266, 31.10.2006, str. 1.[2] UL C 312, 19.12.2006, str. 36.[3] UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).[4] UL L 120, 11.5.1990, str. 1. Uredba, kakor je bila nazadnje spremenjena z Uredbo (ES) št. 1641/2003 (UL L 245, 29.9.2003, str. 1).[5] UL L 357, 31.12.2002, str. 72.--------------------------------------------------


title: Sklep predsedstva Evropskega parlamenta z dne 29. marca 2004 o izvajanju Uredbe (ES) št. 2004/2003 Evropskega parlamenta in Sveta o predpisih, ki urejajo delovanje političnih strank na evropski ravni, in pravilih glede njihovega financiranja

text:
               4.3.2014

               SL

               Uradni list Evropske unije

               C 63/1

      SKLEP PREDSEDSTVA EVROPSKEGA PARLAMENTA

   z dne 29. marca 2004 (1)

   o izvajanju Uredbe (ES) št. 2004/2003 Evropskega parlamenta in Sveta o predpisih, ki urejajo delovanje političnih strank na evropski ravni, in pravilih glede njihovega financiranja
   2014/C 63/01
   PREDSEDSTVO EVROPSKEGA PARLAMENTA,
   ob upoštevanju Pogodbe o ustanovitvi Evropske skupnosti in zlasti člena 191,
   ob upoštevanju Uredbe (ES) št. 2004/2003 Evropskega parlamenta in Sveta z dne 4. novembra 2003 o predpisih, ki urejajo delovanje političnih strank na evropski ravni, in pravilih glede njihovega financiranja (2) in zlasti člena 9(1) Uredbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3) (v nadaljnjem besedilu: finančna uredba), in Delegirane uredbe Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije (4) (v nadaljnjem besedilu: pravila za uporabo finančne uredbe),
   ob upoštevanju člena 23(11) Poslovnika Evropskega parlamenta,
   ob upoštevanju naslednjega:

               (1)

               treba je določiti pogoje za dodelitev in upravljanje nepovratnih sredstev, namenjenih financiranju političnih strank na evropski ravni (v nadaljnjem besedilu: stranke) in političnih fundacij na evropski ravni (v nadaljnjem besedilu: fundacije),

               (2)

               finančna podpora strankam in fundacijam so nepovratna sredstva za delovanje, v smislu člena 121 finančne uredbe,

               (3)

               finančna podpora fundacijam dopolnjuje finančno podporo strankam, saj je pogoj zanjo članstvo fundacije v stranki in dopolnjevalna vloga fundacije pri doseganju dolgoročnih ciljev stranke. Zaradi dobrega finančnega poslovodenja in preglednosti se za vsako dodelitev finančne podpore sprejme sklep predsedstva, o katerem se obvesti upravičenca.

         SKLENE
   Člen 1
   Predmet
   Ta sklep določa pravila za izvajanje Uredbe (ES) št. 2004/2003.
   Če ni izrecno navedeno nasprotno, se ta sklep uporablja tako za stranke kot fundacije.
   Člen 2
   Razpis za zbiranje predlogov
   Evropski parlament vsako leto pred koncem prvega polletja leta, ki je pred letom, za katerega se prosi za nepovratna sredstva, objavi razpis za zbiranje predlogov za odobritev nepovratnih sredstev za financiranje strank in fundacij.
   Člen 3
   Vloga za financiranje
   1.   Za namene izvajanja člena 4 Uredbe (ES) št. 2004/2003 vsaka organizacija, ki želi prejeti nepovratna sredstva iz splošnega proračuna Unije, pred 1. oktobrom v letu pred proračunskim letom, za katerega se zaprosi za nepovratna sredstva, predloži pisno vlogo predsedniku Evropskega parlamenta. Pogoji iz člena 3 Uredbe (ES) št. 2004/2003 morajo biti izpolnjeni do dneva predložitve vloge in v celotnem času trajanja obdobja financiranja.
   2.   Obrazec za vlogo za nepovratna sredstva je določen v Prilogi 1. Na voljo je na spletnem mestu Evropskega parlamenta.
   3.   V vlogi za nepovratna sredstva se sprejmejo splošni pogoji, kot so določeni v Prilogi 2a (stranke) in Prilogi 2b (fundacije).
   4.   Vsako obvestilo v skladu s členom 4(3) Uredbe (ES) št. 2004/2003 se naslovi na predsednika Evropskega parlamenta.
   Člen 4
   Odločitev o vlogi za financiranje
   1.   Predsedstvo na predlog generalnega sekretarja oceni vloge za financiranje na podlagi meril iz členov 3 in 4 Uredbe (ES) št. 2004/2003, da bi določilo vloge, ki so upravičene do financiranja. Predsedstvo in tudi generalni sekretar lahko v okviru priprave sklepa predsedstva od prosilca zahtevata, da v določenem roku dopolni ali dodatno obrazloži dokazila, ki so priložena vlogi.
   2.   Pred 1. januarjem v proračunskem letu, za katerega je zaprošeno za nepovratna sredstva, predsedstvo določi seznam upravičencev in odobrene zneske. Če zaprošeno financiranje ni odobreno, predsedstvo v istem sklepu navede razloge za zavrnitev vloge, zlasti glede na merila iz členov 3 in 4 Uredbe (ES) št. 2004/2003.
   Rok iz prvega pododstavka se lahko izjemoma podaljša, če zaradi datuma zadnjega zasedanja predsedstva pred parlamentarnimi božičnimi počitnicami ali zaradi zamude v proračunskem postopku Unije ni možno pravočasno sestaviti seznama upravičencev in zneskov odobrenih nepovratnih sredstev.
   Predsedstvo sprejme sklep na podlagi ocene iz odstavka 1. V sprejetem sklepu so upoštevane morebitne spremembe, do katerih je prišlo po vložitvi vloge na osnovi obvestil, prejetih v okviru člena 4(3) Uredbe (ES) 2004/2003, ter splošno znane spremembe.
   V skladu s točko (b) člena 10(1) Uredbe (ES) št. 2004/2003 se znesek nepovratnih sredstev, dodeljen vsaki od strank, določi na podlagi števila poslancev v Evropskem parlamentu, ki so člani te stranke na zadnji dan za oddajo vloge, razen če se število poslancev poveča zaradi pristopa nove države članice.
   Če se zaradi spremembe števila organizacij, ki želijo prejeti finančna sredstva, ali števila poslancev, ki so v tem času pristopili k stranki prosilki, zneski, namenjeni prosilcem, občutno razlikujejo od tistih, predvidenih v trenutku objave razpisa, generalni sekretar o tem obvesti predsedstvo, ki lahko predsednika Evropskega parlamenta pozove, naj pristojnemu odboru predloži predlog za ustrezno spremembo razpoložljivih zneskov.
   3.   Generalni sekretar ali oseba, ki ga ta pooblasti, pisno obvesti prosilce o odločitvi v zvezi z njihovimi prošnjami. Če je bila prošnja odobrena, je obvestilu priložen sklep predsedstva o dodelitvi nepovratnih sredstev. Če vloga za nepovratna sredstva ni bila odobrena, se navedejo razlogi predsedstva za zavrnitev. Prosilci, katerih vloge je predsedstvo zavrnilo, se o tem obvestijo v 15 koledarskih dneh po posredovanju sklepa o dodelitvi nepovratnih sredstev upravičencem.
   Člen 5
   Sklep o dodelitvi nepovratnih sredstev
   Nepovratna sredstva, dodeljena upravičencu, so predmet sklepa o dodelitvi nepovratnih sredstev, ki ga sprejme predsedstvo in se v skladu člena 121(1) finančne uredbe sporoči upravičencu. Modeli sklepa o dodelitvi nepovratnih sredstev so določeni v prilogah 2a in 2b.
   Člen 6
   Plačilo
   1.   Če predsedstvo ne odloči drugače, se nepovratna sredstva upravičencu izplačajo v obliki predhodnega financiranja v enem delu v znesku 80 % od največjega zneska nepovratnih sredstev, in sicer v 15 dneh po datumu iz sklepa o dodelitvi nepovratnih sredstev. Dovoli se predhodno financiranje v višini 100 % maksimalnega zneska nepovratnih sredstev, pod pogojem, da upravičenec da na voljo jamstvo za predhodno financiranje v višini 40 % dodeljenih nepovratnih sredstev v skladu s členom 206 pravil za uporabo finančne uredbe.
   2.   Preostanek zneska se izplača po koncu obdobja upravičenosti do financiranja iz proračuna Unije na podlagi dejanskih odhodkov, ki jih je upravičenec imel pri izvedbi svojega delovnega programa. Kadar je celotni znesek plačil višji od zneska določenih končnih nepovratnih sredstev, Evropski parlament začne postopek izterjave neupravičenih plačil.
   3.   Pred 15. majem in najkasneje 30. junija po koncu proračunskega leta upravičenec predloži končno poročilo, ki omogoča plačilo preostanka: Končno poročilo sestavljajo naslednje listine:

               (a)

               poročilo o izvedbi delovnega programa iz Priloge 1, oddelka II(2.1);

               (b)

               finančni izkaz dejanskih upravičenih odhodkov, sledeč strukturi predvidenega proračuna;

               (c)

               popolni povzetek prihodkov in odhodkov, ki ustrezajo računom upravičenca v obdobju financiranja iz sklepa o dodelitvi nepovratnih sredstev, in v katerem je za stranke opredeljen znesek presežka, ki ga stranka prenese naprej v naslednje proračunsko leto, pa tudi znesek, zagotovljen za posebno rezervo;

               (d)

               seznam iz točke (b) člena 6(1) Uredbe (ES) št. 2004/2003, ki vsebuje donatorje in nepovratna sredstva, ki presegajo znesek 500 EUR na donatorja letno;

               (e)

               seznam pogodb, razen najemnih pogodb za pisarne in pogodb o zaposlitvi redno zaposlenega osebja, ki presegajo 10 000 EUR, in specifikacijo pogodbenih partnerjev, njihovih naslovov ter obsega blaga in storitev;

               (f)

               zunanje revizijsko poročilo o računih upravičenca, ki ga pripravi neodvisni organ oziroma strokovnjak, ki je v skladu z nacionalnim pravom pooblaščen za opravljanje revizije in ki ga Evropski parlament imenuje za vse stranke in fundacije.

         4.   Namen zunanje revizije, opravljene v skladu z mednarodnimi revizijskimi standardi, je potrditi, da:

               (a)

               so finančni izkazi pripravljeni v skladu z nacionalnim pravom, ki velja za upravičenca, da v njih ni pomembnih napačnih navedb in kažejo resnično in pravo sliko o finančnem položaju in poslovnih rezultatih;

               (b)

               so finančni dokumenti, ki jih je upravičenec predložil Evropskemu parlamentu, skladni s finančnimi določbami sklepa predsedstva o dodelitvi nepovratnih sredstev;

               (c)

               so prijavljeni odhodki resnični;

               (d)

               je prijava dohodkov izčrpna;

               (e)

               so izpolnjene obveznosti iz Uredbe (ES) št. 2004/2003;

               (f)

               so izpolnjene obveznosti iz sklepa o dodelitvi nepovratnih sredstev, zlasti iz člena II.7 in člena II.11;

               (g)

               (za stranke) je bil morebitni presežek, prenesen v naslednje proračunsko leto, uporabljen v prvem četrtletju proračunskega leta v skladu s členom 6a tega sklepa predsedstva;

               (h)

               so izpolnjene obveznosti iz člen 125(5) in (6) finančne uredbe;

               (i)

               je upravičenec dejansko prejel prispevke v naravi ter so ti bili ocenjeni v skladu z veljavnimi pravili;

         Revizorja imenuje Evropski parlament v skladu s postopki za razpis, ki jih določa finančna uredba. Honorar revizorja plača Parlament.
   5.   Po prejetju listin iz člena 3 in drugih dodatnih informacij, ki jih potrebuje Evropski parlament, predsedstvo na predlog generalnega sekretarja v roku treh mesecev odobri končno poročilo.
   Predsedstvo in, kadar je njegov sklep v pripravi, generalni sekretar, lahko od upravičenca zahteva dokazila ali vse dodatne informacije, ki se mu zdijo potrebne za sprejetje končnega poročila.
   Predsedstvo lahko po pogovorih s predstavniki upravičenca zavrne končno poročilo ter zahteva predložitev novega poročila v roku 15 dni.
   Če se Evropski parlament v roku treh mesecev iz prvega pododstavka pisno ne odzove, velja, da je sprejel končno poročilo. Če se zahtevajo dopolnilne informacije, se rok za preučitev podaljša za obdobje, potrebno za pridobitev in oceno teh informacij.
   Člen 6a
   Presežek prihodkov, prenos in posebne rezerve
   Presežek prihodkov proračunskega leta N se lahko v skladu s členom 125 finančne uredbe prenese v naslednje proračunsko leto in/ali vključi v posebno rezervo. Sestavlja ga razlika med skupnimi upravičenimi odhodki in

               (a)

               prvotnim zneskom nepovratnih sredstev, ki jih je Evropski parlament odobril za proračunsko leto N v skladu s členom 4(2) in

               (b)

               lastnimi sredstvi stranke, namenjenimi za kritje upravičenih odhodkov, pri čemer je stranka pred tem iz lastnih sredstev krila neupravičene odhodke, in

               (c)

               morebitnim presežkom, prenesenim iz proračunskega leta N–1.

               (a)

               V proračunsko leto N+1 se lahko prenese presežek prihodkov, ki ne presega 25 % skupnih prihodkov iz točk (a) in (b) odstavka 1.

               (b)

               Dejansko preneseni znesek se v zaključni bilanci stanja za proračunsko leto N prikaže kot „prenos sredstev v proračunsko leto N+1 za kritje upravičenih odhodkov, ki bodo nastali v prvem četrtletju N+1“. Pripis v to postavko velja za upravičene stroške iz proračunskega leta N.

               (c)

               Ta sredstva se zabeležijo v izkaz uspeha za proračunsko leto N+1. Z vmesno bilanco, ki se pripravi najpozneje 31. marca leta N+1, se določi dejansko nastale upravičene odhodke do tega datuma. Če je preneseni znesek večji od odhodkov, se razlika med obema zneskoma odšteje od nepovratnih sredstev, ko se določijo končna nepovratna sredstva za leto N v skladu s členom 7.

               (a)

               Med obveznostmi v zaključni bilanci je lahko tudi posebni račun rezerv, kamor se pripiše le presežek prihodkov iz odstavka 1.

               (b)

               Presežek prihodkov, dodeljen za poseben račun rezerv, ne presega razlike med prihodkom iz točke (b) odstavka 1 in minimalnim deležem (15 %) lastnih sredstev, ki so potrebna za kritje dejanskih upravičenih odhodkov ali so vključena v znesek, ki se prenese v proračunsko leto N+1.

               (c)

               V posebni račun rezerv za stranke se ne smejo pripisati zneski, s katerimi bi skupna vsota presegla referenčni znesek iz tretjega pododstavka člena 125(6) finančne uredbe, ki je opredeljen kot aritmetična sredina skupnih prihodkov zadnjih treh proračunskih let.

               (d)

               Posebni račun rezerv za fundacije urejajo določbe člena 125(5) finančne uredbe in člena 184 pravil za uporabo finančne uredbe.

         Člen 7
   Določitev končnih nepovratnih sredstev
   1.   Ne glede na informacije, pridobljene naknadno v okviru nadzora in revizij, predsedstvo po pogovorih s predstavniki upravičenca, ki je vložil zahtevo, določi znesek končnih nepovratnih sredstev, ki mu jih bo dodelilo na podlagi dokumentov iz člena 6(3), sprejetih v predsedstvu.
   2.   Celotni znesek, ki ga Evropski parlament nakaže upravičencu, v nobenem primeru ne presega:

               (a)

               maksimalnega zneska nepovratnih sredstev, določenega v členu I.3.2 sklepa o dodelitvi nepovratnih sredstev;

               (b)

               85 % upravičenih dejanskih odhodkov.

         3.   Nepovratna sredstva so omejena na znesek, potreben za uravnoteženost med lastnimi sredstvi in odhodki finančnega načrta za delovanje prejemnika, ki je bil potreben za izvedbo delovnega programa. V nobenem primeru ne sme upravičencu prinesti dobička, kakor določa člen 125 finančne uredbe. Vsak presežek povzroči ustrezno zmanjšanje zneska nepovratnih sredstev.
   4.   Na podlagi zneska končnih nepovratnih sredstev, določenega v skladu z odstavki 1 do 3, in skupnega zneska plačil, ki so bila predhodno nakazana v okviru sklepa o dodelitvi nepovratnih sredstev, predsedstvo določi znesek preostanka, ki ga je treba plačati in je enak še dolgovanim zneskom upravičencu. Kadar skupni znesek predhodno izvršenih plačil presega znesek končnih nepovratnih sredstev, generalni sekretar ali njegov pooblaščenec izda nalog za izterjavo presežnega zneska.
   Člen 8
   Ustavitev in znižanje nepovratnih sredstev
   Predsedstvo na predlog generalnega sekretarja ustavi plačila in zmanjša nepovratna sredstva, ter, če je to primerno, prekliče sklep o dodelitvi nepovratnih sredstev ter lahko zahteva ustrezno povračilo.

               (a)

               če se nepovratna sredstva uporabi za odhodke, ki jih Uredba (ES) št. 2004/2003 ne dovoljuje;

               (b)

               če ni bilo podano obvestilo v smislu člena 4(3) Uredbe (ES) št. 2004/2003;

               (c)

               če se ne upoštevajo pogoji in obveznosti iz členov 3 in 6 Uredbe (ES) št. 2004/2003;

               (d)

               če nastopi katera od okoliščin iz člena 106 ali 107 Finančne uredbe.

         Pred sprejemom sklepa predsedstvo upravičencu da možnost, da poda svoje pripombe k ugotovljenim nepravilnostim.
   Člen 9
   Izterjava
   1.   Kadar so bili zneski upravičencu neupravičeno nakazani ali kadar postopek izterjave opravičujejo pogoji sklepa o dodelitvi nepovratnih sredstev, upravičenec Evropskemu parlamentu zadevne zneske nakaže pod pogoji in do dneva, ki jih določi Parlament.
   2.   Če upravičenec ne izvrši plačila do dneva, ki ga določi Evropski parlament, ta dolgovano vsoto poveča za zamudne obresti po stopnji iz člena II.13.3 sklepa o dodelitvi nepovratnih sredstev. Zamudne obresti se nanašajo na obdobje od prvega dne po dnevu zapadlosti plačila do vključno dneva prejema celotnega plačila dolgovane vsote.
   Člen 10
   Nadzor in revizije
   1.   Redno preverjanje v okviru člena 5(1) Uredbe (ES) št. 2004/2003 izvaja generalni sekretar.
   2.   Upravičenec priskrbi Evropskemu parlamentu in vsem drugim zunanjim organom, ki imajo pooblastilo Parlamenta, vse zahtevane podrobne informacije, da se lahko Parlament prepriča o dobrem izvajanju delovnega programa in določb sklepa o dodelitvi nepovratnih sredstev.
   3.   Upravičenec hrani za potrebe Evropskega parlamenta vse izvirnike dokumentov, zlasti računovodskih, bančnih in davčnih dokumentov, ali v ustrezno utemeljenih izrednih primerih overjene kopije izvirnikov dokumentov v zvezi s sklepom o dodelitvi nepovratnih sredstev. Obdobje hrambe konča pet let po datumu, ko je plačan znesek, ki se še dolguje v skladu s členom I.4.2 sklepa o dodelitvi nepovratnih sredstev.
   4.   Upravičenec Evropskemu parlamentu omogoči, da neposredno prek svojih uslužbencev ali posredno prek katerega koli drugega zunanjega organa, ki ga pooblasti v ta namen, opravi revizijo o uporabi nepovratnih sredstev. Te revizije se lahko opravljajo v celotnem obdobju izvajanja sklepa o dodelitvi nepovratnih sredstev in do konca petletnega obdobja od dneva končnega plačila dolgovanih zneskov iz člena I.4.2 sklepa o dodelitvi nepovratnih sredstev. Po potrebi lahko ugotovitve teh revizij privedejo do sklepov o izterjavi s strani predsedstva.
   5.   Sklep o dodelitvi nepovratnih sredstev izrecno predvideva, da imata Evropski parlament in Računsko sodišče pravico do izvajanja nadzora upravičenca, ki je bil deležen nepovratnih sredstev iz splošnega proračuna Unije, na podlagi računovodskih dokumentov in na kraju samem.
   Odgovorni odredbodajalec lahko opravi naknadna preverjanja na podlagi pooblastila, kot je določeno v členu 66(6) finančne uredbe.
   6.   Na podlagi Uredbe (EU, Euratom) št. 883/2013 Evropskega parlamenta in Sveta (5), lahko ta opravlja tudi nadzor in preverjanje na kraju samem v skladu s postopki, ki jih pravo Unije določa za zaščito finančnih interesov Unije pred goljufijami in drugimi nepravilnostmi. Po potrebi lahko ugotovitve teh revizij privedejo do sklepov o izterjavi s strani predsedstva.
   Člen 11
   Tehnična pomoč
   1.   Na predlog generalnega sekretarja lahko predsedstvo strankam in fundacijam dodeli tehnično pomoč v skladu s sklepom predsedstva z dne 14. marca 2000, ki ureja uporabo prostorov Evropskega parlamenta s strani zunanjih uporabnikov, kot je bil spremenjen, in vsako drugo tehnično pomoč, ki je določena v členih, ki jih predsedstvo sprejme pozneje. Predsedstvo lahko pooblasti generalnega sekretarja za sprejetje nekaterih vrst sklepov o dodelitvi tehnične pomoči.
   2.   Generalni sekretar vsako leto v treh mesecih po koncu proračunskega leta predsedstvu predloži poročilo s podrobno predstavitvijo tehnične pomoči, ki jo je Evropski parlament zagotovil vsaki stranki in fundaciji. Poročilo se nato objavi na spletni strani Evropskega parlamenta.
   Člen 11a
   Pravila za volilne kampanje
   Predsedstvo lahko pravočasno pred volitvami v Evropski parlament sprejme pravila o upravičenosti strank za povračilo stroškov, povezanih s kampanjami, ki jih izvajajo v okviru teh volitev.
   Člen 12
   Obveščanje javnosti
   1.   Evropski parlament na svoji spletni strani v prvem polletju naslednjega proračunskega leta objavi vsaj podatke iz člena 9a Uredbe (ES) št. 2004/2003 in člena 191(1) pravil za uporabo finančne uredbe.
   2.   Upravičenec na svoji spletni strani ali, če ta ne obstaja, v ustreznem mediju, do 30. septembra naslednjega proračunskega leta objavi vsaj podatke iz člena 6(1) Uredbe (ES) št. 2004/2003 v zvezi z dodeljenimi nepovratnimi sredstvi.
   Člen 13
   Pravica do pritožbe
   Sklepi, ki so bili sprejeti na podlagi tega sklepa, so lahko predmet pritožbe pred Sodiščem Evropske unije pod pogoji iz Pogodbe o delovanju Evropske unije.
   Člen 14
   Začetek veljavnosti
   Spremembe tega sklepa, ki jih je predsedstvo sprejelo 13. januarja 2014, pričnejo veljati s postopkom za dodelitev nepovratnih sredstev za leto 2014.
   Člen 15
   Objava
   Ta sklep se objavi v Uradnem listu Evropske unije in na spletni strani Evropskega parlamenta.

      (1)  Spremenjen s sklepom predsedstva z dne 1. februarja 2006, 18. februarja 2008, 2. februarja 2011 in 13. januarja 2014. Ta publikacija zadeva prečiščeno različico sklepa predsedstva z dne 29. marca 2004, kakor je bil nazadnje spremenjen s sklepom predsedstva z dne 13. januarja 2014.

      (2)  UL L 297, 15.11.2003, str. 1.

      (3)  UL L 298, 26.10.2012, str. 1.

      (4)  UL L 362, 31.12.2012, str. 1.

      (5)  Uredba (EU, Euratom) št. 883/2013 Evropskega parlamenta in Sveta št. 883/2013 z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL L 248, 18.9.2013, str. 1).

      PRILOGA 1

      PRILOGA 2A
      Stranka

         PRILOGA

            Razčlenitev predvidenega operativnega proračuna

                        Odhodki

                     Upravičeni odhodki

                     Proračun

                     Dejansko

                        A.1:   Stroški zaposlenih

                                 1.

                                 Plače

                                 2.

                                 Prispevki

                                 3.

                                 Poklicno usposabljanje

                                 4.

                                 Stroški službenih potovanj zaposlenih

                                 5.

                                 Drugi stroški zaposlenih

                        A.2:   Infrastrukturni in obratni stroški

                                 1.

                                 Najemnina, prispevki in stroški vzdrževanja

                                 2.

                                 Stroški namestitve, izkoriščanja in vzdrževanja opreme

                                 3.

                                 Stroški amortizacije premičnin in nepremičnin

                                 4.

                                 Pisarniški papir in pisarniške potrebščine

                                 5.

                                 Poštnina in telekomunikacije

                                 6.

                                 Stroški tiskanja, prevajanja, razmnoževanja

                                 7.

                                 Drugi infrastrukturni stroški

                        A.3:   Upravni odhodki

                                 1.

                                 Stroški dokumentacije (časopisi, tiskovna agencija, podatkovne zbirke)

                                 2.

                                 Stroški študij in raziskav

                                 3.

                                 Pravni stroški

                                 4.

                                 Knjigovodski in revizijski stroški

                                 5.

                                 Podpora tretjim osebam (1)

                                 6.

                                 Drugi upravni stroški

                        A.4:   Sestanki in stroški za reprezentanco

                                 1.

                                 Stroški sestankov

                                 2.

                                 Udeležba na seminarjih in konferencah

                                 3.

                                 Stroški za reprezentanco

                                 4.

                                 Stroški za vabila

                                 5.

                                 Drugi stroški za sestanke

                        A.5:   Stroški obveščanja in publikacij

                                 1.

                                 Stroški publikacij

                                 2.

                                 Oblikovanje in vzdrževanje spletnih mest

                                 3.

                                 Stroški reklam

                                 4.

                                 Reklamni material (naprave)

                                 5.

                                 Seminarji in razstave

                                 6.

                                 Volilne kampanje (1)

                                 7.

                                 Drugi stroški obveščanja

                                    A.6:

                                 Odhodki v zvezi s prispevki v naravi

                                    A.7:

                                 Pripis v postavko „Sredstva za upravičene odhodke v prvem četrtletju N+ 1“
                                  (1)

                                 A.

                                 SKUPNI UPRAVIČENI ODHODKI

                        B.1   Neupravičeni odhodki

                                 1.

                                 Pripis v druge postavke

                                 2.

                                 Finančni odlivi

                                 3.

                                 Tečajne razlike

                                 4.

                                 Dvomljive terjatve

                                 5.

                                 Drugo (navedi)

                                 B.

                                 SKUPNI NEUPRAVIČENI ODHODKI

                                 C.

                                 SKUPNI ODHODKI

                        Prihodki

                     Proračun

                     Dejansko

                                 D.1.

                                 Prenos sredstev za upravičene odhodke v prvem četrtletju N (1)

                                 D.2

                                 Nepovratna sredstva Evropskega parlamenta

                                 D.3

                                 Članarine

                                 3.1

                                 včlanjene stranke

                                 3.2

                                 posamezni člani

                                 D.4

                                 Nepovratna sredstva

                                 4.1

                                 nad 500 EUR

                                 4.2

                                 pod 500 EUR

                                 D.5

                                 Druga lastna sredstva (za kritje upravičenih odhodkov) (navedi)

                                 D.6

                                 Prispevki v naravi

                                 D.

                                 PRIHODKI (za kritje upravičenih odhodkov)

                                 E.1

                                 Dodatna lastna sredstva (za kritje neupravičenih odhodkov) (navedi)

                                 E.

                                 PRIHODKI (za kritje neupravičenih odhodkov)

                                 F.1

                                 Obresti na predhodno financiranje

                                 F.

                                 SKUPNI PRIHODKI

                                 G.

                                 dobiček/izguba (F–C)

                                 H.1

                                 Pripis lastnih sredstev v poseben račun rezerv

                                 H.

                                 Dobiček/izguba za preverjanje skladnosti s pravilom o neprofitnosti (G–H.1)

            (1)  Ne velja za politične fundacije na evropski ravni.

      PRILOGA 2B
      Fundacija

         PRILOGA

            Razčlenitev predvidenega operativnega proračuna

                        Odhodki

                     Upravičeni odhodki

                     Proračun

                     Dejansko

                        A.1:   Stroški zaposlenih

                                 1.

                                 Plače

                                 2.

                                 Prispevki

                                 3.

                                 Poklicno usposabljanje

                                 4.

                                 Stroški službenih potovanj zaposlenih

                                 5.

                                 Drugi stroški zaposlenih

                        A.2:   Infrastrukturni in obratni stroški

                                 1.

                                 Najemnina, prispevki in stroški vzdrževanja

                                 2.

                                 Stroški namestitve, izkoriščanja in vzdrževanja opreme

                                 3.

                                 Stroški amortizacije premičnin in nepremičnin

                                 4.

                                 Pisarniški papir in pisarniške potrebščine

                                 5.

                                 Poštnina in telekomunikacije

                                 6.

                                 Stroški tiskanja, prevajanja, razmnoževanja

                                 7.

                                 Drugi infrastrukturni stroški

                        A.3:   Upravni odhodki

                                 1.

                                 Stroški dokumentacije (časopisi, tiskovna agencija, podatkovne zbirke)

                                 2.

                                 Stroški študij in raziskav

                                 3.

                                 Pravni stroški

                                 4.

                                 Knjigovodski in revizijski stroški

                                 5.

                                 Podpora tretjim osebam (1)

                                 6.

                                 Drugi upravni stroški

                        A.4:   Sestanki in stroški za reprezentanco

                                 1.

                                 Stroški sestankov

                                 2.

                                 Udeležba na seminarjih in konferencah

                                 3.

                                 Stroški za reprezentanco

                                 4.

                                 Stroški za vabila

                                 5.

                                 Drugi stroški za sestanke

                        A.5:   Stroški obveščanja in objav

                                 1.

                                 Stroški objav

                                 2.

                                 Oblikovanje in vzdrževanje spletnih mest

                                 3.

                                 Stroški reklam

                                 4.

                                 Reklamni material (naprave)

                                 5.

                                 Seminarji in razstave

                                 6.

                                 Volilne kampanje (1)

                                 7.

                                 Drugi stroški obveščanja

                                    A.6:

                                 Odhodki v zvezi s prispevki v naravi

                                    A.7:

                                 Pripis v postavko „Sredstva za upravičene odhodke v prvem četrtletju N+1“
                                  (1)

                                 A.

                                 SKUPNI UPRAVIČENI ODHODKI

                        B.1   Neupravičeni odhodki

                                 1.

                                 Pripis v druge postavke

                                 2.

                                 Finančni odlivi

                                 3.

                                 Tečajne razlike

                                 4.

                                 Dvomljive terjatve

                                 5.

                                 Drugo (navedi)

                                 B.

                                 SKUPNI NEUPRAVIČENI ODHODKI

                                 C.

                                 SKUPNI ODHODKI

                        Prihodki

                     Proračun

                     Dejansko

                                 D.1.

                                 Prenos sredstev za upravičene odhodke v prvem četrtletju N (1)

                                 D.2

                                 Nepovratna sredstva Evropskega parlamenta

                                 D.3

                                 Članarine

                                 3.1

                                 včlanjene stranke

                                 3.2

                                 posamezni člani

                                 D.4

                                 Nepovratna sredstva

                                 4.1

                                 nad 500 EUR

                                 4.2

                                 pod 500 EUR

                                 D.5

                                 Druga lastna sredstva (za kritje upravičenih odhodkov) (navedi)

                                 D.6

                                 Prispevki v naravi

                                 D.

                                 PRIHODKI (za kritje upravičenih odhodkov)

                                 E.1

                                 Dodatna lastna sredstva (za kritje neupravičenih odhodkov) (navedi)

                                 E.

                                 PRIHODKI (za kritje neupravičenih odhodkov)

                                 F.1

                                 Obresti na predhodno financiranje

                                 F.

                                 SKUPNI PRIHODKI

                                 G.

                                 dobiček/izguba (F–C)

                                 H.1

                                 Pripis lastnih sredstev v poseben račun rezerv

                                 H.

                                 Dobiček/izguba za preverjanje skladnosti s pravilom o neprofitnosti (G–H.1)

            (1)  Ne velja za politične fundacije na evropski ravni.


title: Sklep Evropskega parlamenta z dne 23. aprila 2009 o razrešnici glede izvrševanja proračuna Evropske agencije za železniški promet za proračunsko leto 2007

text:
               26.9.2009

               SL

               Uradni list Evropske unije

               L 255/167

         SKLEP EVROPSKEGA PARLAMENTA
   z dne 23. aprila 2009
   o razrešnici glede izvrševanja proračuna Evropske agencije za železniški promet za proračunsko leto 2007
   (2009/667/ES)
   EVROPSKI PARLAMENT,

               —

               ob upoštevanju zaključnih računov Evropske agencije za železniški promet za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Evropske agencije za železniški promet za proračunsko leto 2007, skupaj z odgovori agencije (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Uredbe (ES) št. 881/2004 Evropskega Parlamenta in Sveta z dne 29. aprila 2004 o ustanovitvi Evropske agencije za železniški promet (4), zlasti člena 39,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A6-0165/2009),

               1.

               podeli razrešnico izvršnemu direktorju Evropske agencije za železniški promet glede izvrševanja proračuna agencije za proračunsko leto 2007;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za železniški promet, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  UL C 278, 31.10.2008, str. 53.

      (2)  UL C 311, 5.12.2008, str. 92.

      (3)  UL L 248, 16.9.2002, str. 1.

      (4)  UL L 164, 30.4.2004, str. 1.

      (5)  UL L 357, 31.12.2002, str. 72.
   RESOLUCIJA EVROPSKEGA PARLAMENTA
   z dne 23. aprila 2009
   s pripombami, ki so del sklepa o razrešnici glede izvrševanja proračuna Evropske agencije za železniški promet za proračunsko leto 2007
   EVROPSKI PARLAMENT,

               —

               ob upoštevanju zaključnih računov Evropske agencije za železniški promet za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Evropske agencije za železniški promet za proračunsko leto 2007, skupaj z odgovori agencije (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Uredbe (ES) št. 881/2004 Evropskega Parlamenta in Sveta z dne 29. aprila 2004 o ustanovitvi Evropske agencije za železniški promet (4), zlasti člena 39,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A6-0165/2009),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2007 ter o zakonitosti in pravilnosti z njimi povezanih transakcij,

               B.

               ker je Parlament dne 22. aprila 2008 podelil razrešnico izvršnemu direktorju Evropske agencije za železniški promet glede izvrševanja njenega proračuna za proračunsko leto 2006 (6),

               1.

               pozdravlja dejstvo, da je bila izjava o zanesljivosti Računskega sodišča za proračunsko leto 2006 glede osnovnih transakcij le delno obrazložena, izjava Računskega sodišča o zanesljivosti je za proračunsko leto 2007 pozitivna;

               2.

               ugotavlja, da je agencija iz proračuna za leto 2007 prejela 16 645 000 EUR za odobritve za prevzem obveznosti in odobritve plačil;

               3.

               ugotavlja, da agencija v svojem odgovoru na poročilo Računskega sodišča za leto 2006 ocenjuje dodatne stroške, ki izhajajo iz obveznosti dela v dveh mestih (upravni sedež je v Valenciennes, medtem ko sestanki potekajo v Lillu) na 450 000 EUR in ne vključujejo posrednih stroškov, kot so „izgubljene“ delovne ure zaradi potovanj ali dodatnega upravnega dela;

               4.

               obžaluje, da je zaradi dveh sedežev ovirano delo agencije, kar ima za posledico dodatne stroške za evropske davkoplačevalce; ugotavlja, da osnutek sporazuma države gostiteljice predvideva, da ona krije dodatne stroške;

               5.

               pozdravlja dejstvo, da je agencija sprejela kritike Računskega sodišča glede odsotnosti fizičnega popisa njenih osnovnih sredstev ter da je bil ta izveden junija 2008 in vsa osnovna sredstva so sedaj označena in se bodo v popisu evidentirala;

               6.

               je seznanjen s kritiko Računskega sodišča, da so bile ugotovljene pomanjkljivosti v nekaterih izbirnih postopkih ter da agencija še ni zaključila svojih postopkov zaposlovanja;

               7.

               poziva agencijo, naj drži obljubo iz odgovorov Računskemu sodišču in zaključi celoten opis postopkov, ki jim je treba slediti pri zaposlovanju v prvi četrtini leta 2009;

         Proračunsko načrtovanje in izvrševanje

               8.

               ugotavlja, da Računsko sodišče, ne da bi podalo izjavo o zanesljivosti, posebej opozarja na svoje pripombe o proračunskem načrtovanju in izvrševanju;

               9.

               ugotavlja iz poročila Računskega sodišča za leto 2006, da končni proračun agencije za leto 2007 znaša 16 600 000 EUR, vključno z rezervo 1 900 000 EUR; ugotavlja tudi, da bilo treba ob koncu leta 2007 razveljaviti 3 400 000 EUR, vključno z rezervami, ter da je bilo poleg tega prenesenih 2 700 000 EUR v leto 2008;

               10.

               je zaskrbljen zaradi zaključka Računskega sodišča, da ni bilo porabljenih več kot 35 % končnih odobrenih sredstev, ki so po mnenju Računskega sodišča pokazala, da so postopki agencije za načrtovanje programa in pripravo proračuna imeli resne pomanjkljivosti;

               11.

               ugotavlja, da se agencija v svojih odgovorih Računskemu sodišču sklicuje na dejstvo, da je bil proračun za leto 2007 pripravljen ravno, ko je postala finančno neodvisna in ni imela izkušenj iz preteklosti, na katerih bi lahko utemeljevala svoje ocene, ter da ni bilo zagotovo, če se bo sprostila in kdaj rezerva in je bilo treba načrtovati dejavnosti brez upoštevanja te rezerve;

               12.

               je zaskrbljen zaradi ugotovitve Računskega sodišča, da je agencija kljub nizki stopnji izvrševanja proračuna od Komisije zahtevala in prejela znesek gotovine v višini, ki znatno presega njene dejanske potrebe;

               13.

               ugotavlja, da je agencija v začetku leta 2007 imela na voljo gotovino v višini okoli 2 300 000 EUR ter da je poleg tega od Komisije zahtevala in prejela 17 000 000 EUR gotovine; ugotavlja, da so izvršena plačila v letu 2007 znašala 12 500 000 EUR; ugotavlja, je prejeta gotovina presegala dejanske potrebe po njej za okoli 6 800 000 EUR;

               14.

               se strinja z ugotovitvijo Računskega sodišča, da napovedi agencije niso bile pripravljene z ustrezno natančnostjo, kar ni v skladu z načelom dobrega finančnega poslovodenja;

               15.

               ugotavlja, da je izvršni direktor v svoji pisni izjavi Parlamentu priznal, da je bil celoten znesek zahtevane in prejete gotovine večji od dejansko potrebnega, ter pojasnil, da je bilo to povezano z nizko stopnjo izvrševanja proračuna in pomanjkanjem izkušenj, ki bi pomagale pri napovedi potreb po gotovini;

               16.

               pozdravlja izjavo izvršnega direktorja, da je bil hkrati posodobljen postopek zbiranja subvencij ter izboljšano napovedovanje potreb po gotovini;

               17.

               poziva agencijo, naj na osnovi člena 15(5) Uredbe (ES) št. 2343/2002, ki velja od julija 2008 in obvezuje agencije k doslednemu vodenju gotovinskega poslovanja, da se likvidna sredstva na računu omejijo iz utemeljenih razlogov in se posveti posebna pozornost izboljšanju njenega gotovinskega poslovanja;

         Spremljanje postopka razrešnice za leto 2006

               18.

               opozarja, da je bilo proračunsko leto 2006 prvo leto finančne samostojnosti agencije in njene vključenosti v postopek razrešnice;

               19.

               opozarja, da je bila za leto 2006 izjava Računskega sodišča o zanesljivosti označena zaradi pomanjkljivosti razpisnih postopkov ter obžaluje, da je Računsko sodišče v letu 2007 ponovno odkrilo pomanjkljivosti;

               20.

               ugotavlja, da je agencija v svojih odgovorih Računskemu sodišču priznala, da so še potrebne nekatere izboljšave ter da pripravlja priročnik za javna naročila, da bi standardizirala postopke;

               21.

               ugotavlja, da je Računsko sodišče (kot leta 2006) kritiziralo pomanjkljivosti izvrševanja proračuna, zlasti glede visoke stopnje prenosa sredstev;

               22.

               poziva agencijo, naj si prizadeva zvišati raven izvrševanja proračuna ter v svojem poročilu o proračunskem in finančnem upravljanju poroča o sprejetih ukrepih in doseženih rezultatih v letu 2008;

               23.

               poziva Komisijo, naj zagotovi, da bo agencija v prihodnje ohranjala strogo finančno disciplino in spoštovala dogovorjeni proračun;

               24.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 23. aprila 2009 o finančnem poslovodenju in nadzoru agencij EU (7).

      (1)  UL C 278, 31.10.2008, str. 53.

      (2)  UL C 311, 5.12.2008, str. 92.

      (3)  UL L 248, 16.9.2002, str. 1.

      (4)  UL L 164, 30.4.2004, str. 1.

      (5)  UL L 357, 31.12.2002, str. 72.

      (6)  UL L 88, 31.3.2009, str. 209.

      (7)  Glej stran 206 tega Uradnega lista.